runetrust/blame-folketinget-dk huggingface dataset:
Anders Fogh Rasmussen (V), 2002-02-20:
Jeg tror da, at i hvert fald hr. Bjarne Laustsen må have hørt lidt uopmærksomt efter, hvad jeg sagde, for jeg startede faktisk med at sige, at regeringen ikke vil ændre på kravet om, at alle virksomheder med ansatte skulle udarbejde skriftlige arbejdspladsvurderinger.
Julie Skovsby (S), 2017-03-15:
Er det rigtig forstået, at ministeren siden samrådet den 21. februar har ændret holdning til de såkaldte private børnepassere, og at det dagtilbudsudspil, som præsenteres senere på foråret, vil indeholde elementer, som både er en styrkelse af kvaliteten og tilsynsdelen af de private pasningsordninger?
Anders Samuelsen (RV), 2001-04-04:
Så står der nogle ord om kvalitet, om at det ikke er et mål i sig selv, at aktiveringen osv. osv., og at man gerne vil have, at det er så kvalitativt som overhovedet muligt, men så længe man ikke kan få en fuld og færdig definition på dét, og det har vi jo ikke indtil nu set, at vi præcis har kunnet få - vi kan se, at der er nogle former for aktivering, som er bedre end andre - så går det her beslutningsforslag jo i bund og grund bare ud på at sikre, at folk får forlænget deres periode med aktivering af den ene eller den anden art.
Mette Frederiksen (S), 2015-03-25:
Så er det jo altid sådan i Folketinget, at en regering er forpligtet til at sørge for, at arbejdet foregår på en ordentlig måde: Når der er nuancer, skal de frem, når der er viden, der skal afdækkes, skal det ske, og når der er behov for at gøre tingene på den rette måde, er det mig, der skal stå vagt om det princip, og så kan oppositionen jo altid stå og sige, at det kunne foregå en hurtigere.
Karen Jespersen (S), 2000-02-24:
Afslutningsvis vil jeg gerne sige, at det efter min opfattelse er uomgængelig nødvendigt, når vi ser tilfælde, som konkursrytteri, selskabstømning, momskarruselsvindel, snyd med dagpenge osv. osv., at der fra samfundets side gribes ind.
Sophie Løhde (V), 2025-03-28:
Det er i øvrigt også en vigtig dagsorden, når vi snakker børn og unge, og det er jo også noget, vi kommer til at skulle drøfte i forbindelse med det aftalte forhandlingsforløb, vi skal tage hul på, i den videre politiske sæson, for så vidt angår også at lave en ændring af hele voksentandplejen.
Rasmus Horn Langhoff (S), 2020-01-31:
Lige inden jul indgik et bredt flertal i Folketinget en historisk aftale om den mest ambitiøse indsats mod børns og unges brug af tobaksprodukter, fordi vi ved, at tobak er skadeligt, og fordi vi ved, at flere og flere unge i de seneste år desværre er begyndt at ryge cigaretter.
Ole Vagn Christensen (S), 2002-04-04:
Men man er også i stand til at kunne være med til i de perioder, hvor det ikke er så godt, at disse kvalificerede mennesker får lov til yderligere at kvalificere sig, så man bliver et stærkt våben også i den konkurrencesituation, der er, for at man kan klare sig på vores eksportmarkeder. Så jeg mener, at der er god grund til at tænke sig morderlig godt om, når man vil bryde ind i det her system.
Carsten Hansen (S), 2001-03-27:
Det er styrkelse af hele vejledningsindsatsen, der betyder, at den enkelte elev på PGU, på SoSu og SoSu-assistent nu får sin egen uddannelsesbog, der gør det muligt at sammensætte sin egen uddannelse efter individuelle ønsker og behov, samtidig med at det giver den enkelte et langt bedre overblik og muligheder i forbindelse med sin egen uddannelse.
Aage Frandsen (SF), 2004-10-20:
I den forbindelse vil jeg minde ministeren om en af de oplægsholdere, vi i sommer hørte på ministerens eget arrangement i Sorø, nemlig ambassadør Ørstrøm Møller, der jo selvfølgelig diplomatisk på et spørgsmål om, om han syntes, at det nu gik godt med at tiltrække de udenlandske studerende, ikke sagde, tror jeg, det han nok mente, for hele hans oplæg gik jo på, at vi havde en interesse i at få mange til landet, og at vi havde en interesse i at bruge penge på det.
Anders Samuelsen (RV), 2002-02-22:
Inden hr. Ole Sohn får malet verden alt for rød eller i hvert fald lyserød, bliver jeg nødt til, da der også er folk, der sidder og lytter til denne her debat, at anholde argumentet om, at bare der er en enkelt, som arbejder et par timer ved siden af, er det en overskudsforretning.
Karen Ellemann (V), 2010-10-06:
Jeg synes, det måske ville klæde oppositionen og andre kritikere at se på, hvad der egentlig ligger i det her, og se på, hvad det er for et stykke kvalificeret arbejde, der nu er lavet, og se på, at det er blevet gennemsigtigt, så det her kommer ud og rent faktisk kommer til at virke.
Magnus Heunicke (S), 2024-03-13:
Vi arbejder i EU med et generelt EU-forbud, som også vil omhandle en del af de stoffer, som bruges, nemlig dem, der bruges til det, der hedder hjælpestoffer i sprøjtemidler, men også generelt i alle mulige forbrug, for vi kan jo se, at PFAS kommer alle steder fra i vores natur, så det er ikke kun én punktkilde.
Mette Thiesen (DF), 2024-11-20:
Siden jeg stillede det spørgsmål, kom der jo en stor – det ved jeg ikke om man må sige, men jeg siger det alligevel – shitstorm imod mig, og efterfølgende begyndte der så bare at komme domme til taxachauffører, som havde voldtaget deres kunder eller på anden vis havde udvist grænseoverskridende adfærd over for de her kvindelige kunder.
Erling Bonnesen (V), 2012-06-11:
Det blev klart ved afstemningen om vores ændringsforslag her ved andenbehandlingen, hvor vi foreslog en udskydelse af ikrafttrædelsen af det, sådan at man havde god tid til at få undersøgt de her ting, så det hele kunne blive gjort ordentligt, og sådan at lodsejernes og landmændenes retsstilling også kunne blive afklaret.
Morten Østergaard (RV), 2005-03-29:
Derfor må man i det mindste forvente, at når ministeren selv mener, at det er gået fremad, har ministeren også en idé om, hvilke initiativer som har ført til, at det er gået fremad, og hvad der nu skal gøres for at få 25.000 flere i arbejde inden 2010, så andelen ikke falder, som den ser ud til at gøre på grund af den politik, man hidtil har ført.
Anne Valentina Berthelsen (SF), 2020-12-03:
Jeg henviser igen til det, som forskerne siger, og det, som vi ved, og det er, at hvis man vil løse en trængselsproblematik, så er road pricing langt mere effektivt end at bygge endnu en motorvej, som inden for ganske kort tid bliver fuldstændig overbefolket af bilister.
Søren Pind (V), 2012-01-20:
Danmark vil vurdere de nye regeringer på deres respekt for demokratiske spilleregler, universelle menneskerettigheder, religionsfrihed samt faglige rettigheder og opgøret med nepotisme og korruption, - opprioriterer dansk støtte til demokratisering, reformer og civilsamfund samt bygger videre på eksisterende initiativer for økonomisk udvikling og jobskabelse under Det Arabiske Initiativ og Den Arabiske Investeringsfond, - aktivt støtter den israelsk-palæstinensiske fredsproces, - aktivt støtter gennemførelse af EU's nye naboskabspolitik i Mellemøsten.«
Elisabeth Arnold (RV), 1999-11-11:
Jeg mener, det må være levedygtighed taget i den forstand, som står beskrevet i bemærkningerne, der skal tages som udgangspunkt, og det ville være halsløs gerning, hvis Folketinget begyndte at lave en positivliste eller negativliste over forskellige typer af lidelser, som vi så pålagde de lægefaglige myndigheder rundt omkring i amterne at tage i betragtning.
Søren Søndergaard (EL), 2019-04-12:
Det fremgår nemlig af bemærkningerne til beslutningsforslaget, hvor det bl.a. hedder: »Forslagsstillerne ønsker, at regeringen markant forlænger den periode, hvor politiet kan lagre data, så politiet har adgang til data på et senere tidspunkt, hvis man får kendskab til f.eks. grov kriminalitet el.lign., hvor de indsamlede data kan være af afgørende betydning for den videre efterforskning.«
Kaare Dybvad Bek (S), 2021-04-26:
Men jeg tror også, det er vigtigt at holde fast i, at hvis vi stiller et krav fra centralt hold her i Folketinget om, at kommunerne også skal lave livscyklusanalyse på renoveringer, som der jo altså ikke er nogen lande i verden der gør, så stiller vi dem jo også i en situation, hvor man reelt set ikke har nogen faglig ballast; ikke har noget grundlag at stå på i forhold til at gøre det.
Karen Hækkerup (S), 2005-04-28:
Der er sådan set tale om at forfølge det, der hele tiden har været regeringens målsætning, nemlig at vi skal søge at begrænse den smitterisiko, der kan følge i kølvandet på den realitet, at der kommer udlændinge fra tredjeverdenslande til Danmark, uanset hvad status de så i øvrigt kommer med.
Rune Lund (EL), 2007-05-15:
Det vil hr. Lars Barfoed selvfølgelig ikke, fordi det er en venstreorienteret socialpolitik om forbedringer af f.eks. sociale ydelser som dagpenge og kontanthjælp, om et ordentligt sygehusvæsen som alternativ til private sundhedsforsikringer, privathospitaler og mere i den dur.
Irene Simonsen (V), 2006-03-28:
Jeg kan ikke tælle til, hvor mange gange jeg fra denne talerstol har stået og sagt, at for Venstre har det ingen betydning, om man har krøllet hår, om man har glat hår, om man har lyst hår, om man har mørkt hår, eller om man har en længere næse end andre eller en anden hudfarve.
Inger Støjberg (V), 2016-06-03:
Det er jo det, vi diskuterer, nemlig: Er det dyrere for staten at skulle betale overførselsindkomster, fordi folk ikke må arbejde, eller er det billigere at lade folk selv tjene deres egne penge, og er der noget ræson i at sige, at hvis man kommer hertil, forventer vi rent faktisk, at man forsørger sig selv?
Lars Boje Mathiesen (NB), 2021-03-11:
Og så synes jeg selvfølgelig, at der skal være en lighed i, at man kan blive vejledt, altså at der ikke er forskelsbehandling, i forhold til hvordan man fra det offentlige giver vejledning i de forskellige ejerformer, og hvis der er det, skal vi selvfølgelig have kigget på det.
Tina Nedergaard (V), 2006-01-17:
Jeg vil bare konstatere, at f.eks. inden for hele voksenlærlingeområdet, altså voksne mennesker, der har været på arbejdsmarkedet i masser af år, og som har forsørgelsesforpligtelse og andet, er hr. Thomas Krog og hans parti de første til at understrege, at det er helt afgørende, at voksenlærlinge opnår ufaglært løn under praktikdelen, og at de bestemt ikke kan arbejde under overenskomstmæssig løn.
Mette Frederiksen (S), 2020-10-08:
Det gjorde jeg jo på det tidspunkt, fordi jeg syntes, det var for omkostningsfrit, ikke mindst for Venstre, at man ikke ville indtage det helt almindelige og i mine øjne ansvarlige synspunkt, at når vi giver mandater i EU-politikken på store afgørende områder, så gør vi det selvfølgelig bredt i Folketinget.
Knud Erik Hansen (SF), 1999-11-03:
SF støtter partnerskabsaftalen mellem EU og Turkmenistan, ligesom vi tidligere har støttet tilsvarende aftaler mellem EU og landene i Kaukasus og de centralasiatiske republikker. Lande i Centralasien er på mange måder klemt mellem de store naboer Rusland, Iran og til dels også Kina.
Mogens Lykketoft (S), 2001-03-20:
Om denne kommer til at bestå i en ændret irakisk holdning med håndfaste garantier for mindretallene eller en eller anden form for øget tilstedeværelse fra verdenssamfundet, fra FN i de berørte områder, kan man desværre ikke på nuværende tidspunkt sige noget konkret om.
Rune Lund (EL), 2006-03-30:
Jeg forstår ikke, hvorfor det ikke kan samle flertal, for det forslag til vedtagelse er sådan set bare en kombination af to ting: det, som regeringen mente den 12. september 2005, før dommen blev afsagt den 13. september 2005, kombineret med et referat af en udtalelse, som statsministeren gav til Ritzaus Bureau den 12. januar i 2006, da han sagde: Vi må sikre os, at den måde, det europæiske samarbejde udvikler sig på, har baggrund i demokratiske beslutninger blandt de folkevalgte og ikke er et produkt af domme i EF-Domstolen.
Per Clausen (EL), 2008-04-03:
Det er jo det, der er pointen: at fremover vil en minister i Danmark kunne udpege et stof til at være farligt og derefter udpege nogle - heller ikke nærmere definerede i lovgivningen - til at rykke ud og foretage kontrol, beslaglægge, destruere osv. Jeg vil bare spørge hr. Preben Rudiengaard, om han ikke godt, når han nu ikke er meget for sådan at give ministre beføjelser, kan se, at den her lov ikke indeholder nogen begrænsninger i ministerens beføjelser.
Dan Jørgensen (S), 2015-02-24:
Dertil er svaret så: Ja, det er ikke hovedformålet med lovgivningen, men en utilsigtet konsekvens af lovgivningen, ligeså vel som der jo i dag i den nuværende situation også er en risiko for noget, som ikke er en hensigt med lovgivningen, men som er en utilsigtet konsekvens af lovgivningen, nemlig at der er dyr, der tager skade, men hvor man bare ikke kan bevise det.
Christian Juhl (EL), 2019-11-28:
Er vi enige om, at Arbejdstilsynets arbejde er kontrol med virksomhederne, men at de 100 mio. kr., som jeg taler om, er en hjælp til de virksomheder, som gerne vil, til at få rådgivning fra specialister for at kunne lave arbejdet bedre selv på deres egen arbejdsplads?
Astrid Krag (S), 2022-04-29:
Det er jo helt rigtigt, at historisk er der nogle helt centrale private aktører, som jo så har drevet selvejende tilbud og ikke tilbud, hvor man har udbetalt overskud som udbytte, som jo har både en meget stærk faglighed, men som også ofte har en anden adgang til de mest udsatte målgrupper, fordi de ikke er offentlige, og det er særlig på herbergsområdet meget ofte nogle mennesker, som har dårlige oplevelser med det offentlige med i bagagen, også så mange, at der er en bedre mulighed for, at de her aktører kan nå dem.
Martin Lidegaard (RV), 2004-05-12:
Men lad mig benytte chancen til i stedet at stille spørgsmålet til Dansk Folkeparti: Mener Dansk Folkeparti, at det i tilfælde af, at vi bliver nødt til at begrænse svineproduktionen i Danmark, fordi vi ikke bare vil holde samme miljøstandard, men hæve den, vil være rimeligt at kompensere de landmænd, det vil gå ud over? Risikerer vi ikke ved at give svinebrugene frit løb, om jeg så må sige, at vi skal købe tilladelserne tilbage om ganske føje år?
Jacob Jensen (V), 2014-11-26:
Det er ikke, fordi jeg vil sammenligne OW Bunker med regeringen som sådan, men der er dog trods alt en vis parallelitet, i forhold til at man har lagt nogle skøn, som mildest talt er på den gode side af det realistiske, også i forhold til det, som man kan se der nu er vurderet i markedet.
Karina Due (DF), 2018-05-15:
Jeg synes, spørgsmålene er centrale, og jeg tror, at debatter kommer til at handle om det her emne, og de vil måske også blive flere i løbet af de kommende år – dels fordi mulighederne bliver flere, og fordi teknikken bliver endnu mere udviklet i de kommende år, dels tror jeg, det er et emne, som har alles interesse.
Mona Juul (KF), 2023-05-17:
Jeg vil bare lige følge op på den liste, vi er i gang med her, for det lader jo til, at ministeriet har brug for lidt ekstra rådgivning, og så vil jeg da bare lige nævne, at vi jo også kunne kigge på aktieavancebeskatning, at vi kunne kigge på lagerbeskatning på børsnoteringerne, at vi kunne kigge på selvstændighedskultur frem for lønmodtagerkultur, at vi kunne kigge på kapitalkrav til anpartsselskaber.
Kim Edberg Andersen (DD), 2024-05-29:
Jeg bliver nødt til at sige, at Alternativets kompas i, hvad der er ret og rimeligt i forhold til jødiske medborgere her i Danmark, er frygteligt nok i sig selv, men hvordan pokker man som alternativist kan gå ind for, at man belønner terrorisme med en stat, forstår jeg simpelt hen ikke.
Ulla Tørnæs (V), 2001-05-31:
Jeg vil derfor gerne spørge den radikale ordfører, om Det Radikale Venstre, hvis det skulle komme så vidt, at den nuværende regering skal lave et nyt lovprogram, så vil kræve, at det radikale skatteudspil bliver en del af næste folketingssamlings lovprogram. Det samme gælder i og for sig den radikale arbejdsmarkedsordførers udmelding om tvungen partistøtte til Socialdemokratiet, hvor jeg har forstået, at den radikale ordfører mener, at det er i strid med lovgivningen, at lønmodtagere fortsat tvinges til at betale til Socialdemokraterne.
Søren Pape Poulsen (KF), 2018-04-03:
For det andet foreslås at indsætte en bemyndigelse til at fastsætte nærmere regler om registrering af våbenhandlere og våbenmæglere og om våbenhandleres og våbenmægleres indberetning af transaktioner om køb og salg af skydevåben m.v. Og for det tredje indebærer lovforslaget en ændring af reglerne for våbentilladelsers gyldighedsperiode, så tilladelser til våbensamlere og tilladelser til signalvåben og kombinerede gas- og signalvåben fremover kun gives for en 5-årig periode modsat en 10-årig periode i dag.
Lene Jensen (S), 2002-05-28:
Det andet, jeg noterede mig, var indvendingen om, at de ordninger, der er nu, er uigennemsigtige, at de er svære at overskue, og at de er bureaukratiske. Jeg vedgår gerne, at tidligere regeringer sådan set har gjort en del og er kommet med forskellige tiltag for at bedre situationen, og det kan godt være, at det er gået hen og er blevet uoverskueligt.
Sophie Hæstorp Andersen (S), 2010-06-02:
Hvordan har Dansk Folkeparti det med, at vi er med til at sikre, at børn ikke vokser op i fattigdom, ved at sikre, at der også er en børnecheck til det syvende eller ottende barn – til det sidste barn – uanset om det er en dansk familie eller en dansk-somalisk familie?
Michael Aastrup Jensen (V), 2007-04-25:
Derfor er det Venstres holdning, at det egentlige behov for et beslutningsforslag som dette som en naturlig ting bør klarlægges, før vi skrider til politisk handling, og i den forbindelse er det såvel mig som alle andre medlemmer af Retsudvalget bekendt, at man på nuværende tidspunkt i ministeriet er godt i gang med at få afdækket dette egentlige behov.
Carsten Hansen (S), 2011-10-12:
Men når man ser, at ordningen faktisk ikke alle steder løfter kvaliteten, og der foregår moderniseringer med det ene formål bare at hæve huslejen – moderniseringer, som ikke hæver kvaliteten i forhold til den modernisering, der er foregået – så er der et problem, som vi gerne vil tage alvorligt, som vi gerne vil indkalde parterne til at drøfte og få et serviceeftersyn af § 5, stk. 2.
Ole Birk Olesen (LA), 2024-04-19:
Det fungerer sådan i dag, at der er samtaler mellem kongehuset og skiftende regeringer om, hvordan kongehusets økonomi ser ud, og de skiftende regeringer repræsenterer det danske samfund og holder, må man gå ud fra, øje med, at kongehuset ikke skal have flere penge end nødvendigt.
Anders Fogh Rasmussen (V), 2004-02-05:
Lad mig uddybende sige, at i forbindelse med folketingsbehandlingen af loven om ændringen af dronning Margrethe II's civilliste i foråret 2001 afviste et stort flertal i Folketinget, herunder såvel de daværende som de nuværende regeringspartier, et beslutningsforslag fra Enhedslisten om at ophæve momsrefusionsordningen for dronningen og medlemmer af det kongelige hus.
Pia Adelsteen (DF), 2011-05-17:
Det er måske også derfor, at vi altid tager indvandrerdebatten op, for når indvandrerkvinder kommer til Danmark, har de jo de samme muligheder som os andre, medmindre de bliver forhindret af de indvandrermænd, som måske vil fastholde dem i nogle mønstre, som vi ikke har i Danmark.
Kristian Thulesen Dahl (DF), 2007-11-29:
Den her gode tradition, vi har haft i Danmark, om, at større EU-tiltag, større EU-traktater har været vedtaget i Danmark ved folkeafstemninger, har, uanset om man har ønsket det eller ej, sikret et levende demokrati med engagement og stor diskussion for eller imod EU og de forskellige dele.
Pernille Frahm (SF), 1998-12-08:
Den nye langsigtede Europapolitik på undtagelserne har haft trange kår, og viljen til at udvikle alternative udviklingsmodeller har endnu ikke vist sig. Den undrende befolkning, der stemte nej til Unionen ved afstemningen om Maastrichttraktaten i 1992 og dernæst ja til Edinburgherklæringen i 1993, venter stadig væk på realiteterne i de politiske hensigtserklæringer om undtagelserne dengang.
Henrik Sass Larsen (S), 2013-12-13:
Men tingene plejer at hænge lidt sammen, og hvis man nu beder om nogle af de her overnationale myndigheders kapital, er problemet jo, at med eksempelvis den store opsparing, vi har herhjemme til arbejdsmarkedspensioner og andet, er forudsætningen for, at de eksempelvis vil købe danske realkreditobligationer og andet, at man får en meget, meget fin rating.
Peter Kofod Poulsen (DF), 2018-01-16:
Men jeg synes, det mest ærlige er, at vi som lovgivere, hvis vi mener noget med et bandeforbud – og det gør vi bestemt i Dansk Folkeparti – klart markerer, at vi tror så meget på det, at vi er villige til at indføre et foreløbigt forbud, som grundlovens § 78, stk. 3 giver os mulighed for, med den klare forvisning, at det selvfølgelig vil blive prøvet efterfølgende ved forskellige retsinstanser.
Mattias Tesfaye (S), 2020-12-09:
Mange af dem er i dag danske statsborgere, og de er her jo nu og er vores naboer og vores bekendte, men det er klart, at det forhold, at vi i Danmark har religionsfrihed, selvfølgelig ikke betyder, at man under dække af det skal kunne undergrave demokratiet og folkestyret i Danmark.
Annette Vilhelmsen (SF), 2014-04-29:
Vi mener, at det er godt, at Færøerne og Grønland med selvstyreordningerne har fået mulighed for at overtage sagsområder, og vi mener grundlæggende, at det er godt, når beslutninger kan tages så tæt på de borgere, de angår, som muligt.
Benny Engelbrecht (S), 2023-05-15:
Jeg synes blot, at det er på sin plads også at udstrække den ros, som jeg gav til fru Anna Falkenberg, til hr. Sjúrður Skaale, ikke blot for det gode samarbejde og for den altid konstruktive tilgang, som man har, også grønlandske og færøske ordførere imellem – det synes jeg er rigtig, rigtig fremragende – men jo ikke mindst, fordi man også fra færøsk side netop har den økonomiske ansvarlighed, som hr. Sjúrður Skaale også gør opmærksom på her i sin ordførertale.
Pernille Blach Hansen (S), 1999-03-04:
Men vi er da nødt til at forholde os til, hvordan verden ser ud, og vi er da også nødt til at sige, at når der nu er atomkraft og vi jo ikke kan bestemme, hvad de andre lande vil, at så må vi fokusere på affaldsproblematik og sikkerhed. Og det er egentlig det, vi går ind for.
Magnus Heunicke (S), 2025-04-02:
Jeg må også sige, at jeg også har respekt for, at vi har et fagligt system med faglige eksperter, som er i gang med det her arbejde, og det arbejde skal selvfølgelig fortsætte, og jeg kan ikke spænde ben for det, men det tænker jeg heller ikke at sådan et besøg kan gøre.
Karin Liltorp (M), 2024-05-16:
Vores investeringer og samarbejde med afrikanske lande skal tænkes langsigtet og baseres på ligeværdige partnerskaber, da det vil være afgørende for EU's økonomiske udvikling, for geopolitisk indflydelse og for at håndtere migrationsstrømmene og manglen på arbejdskraft.
Kristian Thulesen Dahl (DF), 2000-11-16:
; at man for at finansiere de ting, man vil, ikke på noget tidspunkt i forhandlingerne, som det ser ud for os, har været inde at diskutere, om der kunne findes penge på det eksisterende budget, men alene har været inde at finde ud af, hvor der er nogle skruer, man kan skrue lidt på for at få et merprovenu i statskassen.
Lene Espersen (KF), 2002-03-14:
Jeg synes også, at fru Birthe Rønn Hornbech i sit ordførerindlæg i starten faktisk udtrykker det på den helt rigtige måde, netop at det her drejer sig om det samfundssyn, man har, og den vægt, vi lægger på frihed for det enkelte menneske.
Erling Bonnesen (V), 2025-05-16:
Så jeg har bare lige behov for at understrege, at det i min optik i hvert fald ikke ser ud som det billede, hr. Rasmus Jarlov tegner lige nu, men at vi også rent faktisk prøver at få adresseret de her problemstillinger og få gjort noget ved dem, for det er der behov for.
Gitte Lillelund Bech (V), 2011-04-05:
Forslagsstillerne har selv slettet det her med, at man skulle føre lister og tilsyn, og det er jeg da selvfølgelig glad for, for det ville sådan set være umuligt at gøre det, men alt i alt må man sige, at det her beslutningsforslag giver en lang række afklaringsproblemer, og derfor kan vi simpelt hen på ingen måde støtte det, uagtet at hr. Frank Aaen synes, det ville være en rigtig god idé.
Connie Hedegaard (KF), 2005-06-08:
Der er også, som jeg nævnte i mit første indlæg, gjort en ganske stor indsats fra landbrugets side for at informere landmænd i tidsskrifter, via rådgivningstjenester osv. osv. om konsekvenserne for naboer, hvis man ikke er meget omhyggelig omkring sprøjtning.